Najkvalitnejšie kadidlo z Ománu v množstve 100 gramov
Kadidlovník
**Kadidlo**, (lat.  *olibanum*, angl.  *Frankincense*, hebr.  *לבונה*, *Levon*; arab.  **لبان**, *lubbān)*, v pravoslávii sa mimo všeobecného výrazu *кадило* (*kadili*) používa skôr výraz *ладан* (*Ladan*), novogr.  *λήδανον*, či *λάδανον*) je vonná živica, ktorá sa pripravuje z tzv. *glejoživice*. Získava sa z kmeňa kadidlovníka (*Boswellia*), používa v kombinácii s myrhou a balzamom a pri pálení vydáva korenenú vôňu. 

Používa sa často pri rôznych náboženských obradoch aj pri meditáciách. Užívanie kadidiel ako súčasť náboženského rituálu prevzalo v staroveku východné, neskôr aj západné kresťanstvo.

Dejiny
------

V najjužnejšej časti Ománu, dnešnom Dafáre, sa začal pestovať kadidlovník pravý (Boswellia sacra) už v staroveku. Spolu s inými vonnými esenciami sa zrná tejto živice používali v kadidelniciach v chrámoch po celom svete - v Egypte, na Blízkom východe aj v antickom Ríme. Bol to veľmi dôležitý produkt pre náboženské obrady, v kresťanských chrámoch sa kadidlo na okiadzanie používa aj dnes.

Kadidlo je spomenuté v Biblii ako jeden z troch darov, ktoré mudrci priniesli narodenému Ježišovi, čo ukazuje ako cenné v tej dobe bolo.  

Rímsky spisovateľ Plínius starší v 1. storočí uviedol, že obchodovanie s kadidlom urobilo z obyvateľov Ománu jednych z najbohatších ľudí sveta. Kadidlo bolo cenené viac ako zlato. V 2. storočí sa už vyvážalo približne 3 000 ton kadidla za rok do Grécka, Ríma a krajín okolo Stredozemného mora.

Produkcia
---------

Kadidlovník (Boswellia sacra), dvojklíčnolistová drevina z čeľade brezulovitých, produkuje vonnú glejoživicu, ktorá sa priebežne zbiera ako kadidlo. Získava sa narezávaním kôry kmeňov. Zaschnuté výrony majú tvar guľovitých hrudiek či zŕn. 

Významnou zložkou kadidla sú triterpenické *kyseliny boswelliové*. Používajú sa i do zubných pást, náplastí a mastí. V arabskej ľudovej medicíne a u beduínskych kmeňov je kadidlo hojivým prostriedkom.

Parfum *Amouage* je najdrahšia vôňa na svete a pripravuje najmä z kadidla, ktoré je pre Omán typické, a z ďalších 120 prísad. 

K hlavným vývozcom patrí Somálsko, severná Etiópia a juh Arabského polostrova.

Účinky
------

Kadidlo má na ľudský organizmus relaxačné účinky vrátane pozdvihnutia nálady a zvyšovania pozornosti.
Podľa štúdie z roku 2008 majú aktívne látky v kadidlovej živici psychoaktívne účinky - znižujú úzkosť a pôsobia antidepresívne.

Referencie
----------

1. ↑   *Všeobecné pokyny k Římskému misálu*. Editio typica tertia 2002. vyd. Praha : Česká biskupská konference, 2003. 112 s. ISBN 80-239-9572-3. S. 73-74.
2. ↑   *Kadidlový esenciální olej* [online]. www.doterraoleje.cz, [cit. 2015-04-12]. Dostupné online. Archivované 2015-04-12 z originálu.
3. ↑   *Burning Incense Is Psychoactive: New Class Of Antidepressants Might Be Right Under Our Noses* [online]. ScienceDaily, 20.05.2008. Dostupné online. (anglicky)
4. ↑  MOUSSAIEFF, A.; RIMMERMAN, N.. Incensole acetate, an incense component, elicits psychoactivity by activating TRPV3 channels in the brain. *Federation of American Societies for Experimental Biology*, roč. 2008, čís. 22, s. 3024-3034. Dostupné online. DOI: 10.1096/fj.07-101865. (anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Kadidlo**

Externé odkazy
--------------

* *Frankincense Provides Relief for Osteoarthritis*
* Chemotaxonomic Investigations on Resins of the Frankincense Species Boswellia papyrifera, Boswellia serrata and Boswellia sacra, respectively, Boswellia carterii: A Qualitative and Quantitative Approach by Chromatographic and Spectroscopic Methodology, Paul, M. Dissertation, Saarland University (2012)
* What *Is* Frankincense?
* Frankincense: could it be a cure for cancer?
* Überblicksseite zu Forschung und Studien von Professor H.P.T. Ammon
* Geschichte, Praxis und Literatur zum Weihrauch Archivované 2015-03-24 na Wayback Machine
* Depressionen: Weihrauch entspannt das Hirn, FOCUS 2008
* Boswellia-Bäume im Bestand bedroht

Zdroj
-----

*Tento článok je čiastočný alebo úplný preklad článku Kadidlo na českej Wikipédii.*